2. ΑΠΟΦΑΣΙΣ ΥΠΟΥΡΓΟΥ ΕΘΝ. ΑΜΥΝΗΣ Αριθ. 21524/63 της 14 Νοεμ. /5 Δεκ.  1963 (ΦΕΚ Β΄ 542) Περί αποδεικτικού ταυτότητος του Στρατιωτικού και Πολιτικού Προσωπικού του Β. Ναυτικού. Έχοντες υπ΄ όψιν: α)Το άρθρ. 25 του Ν.Δ. 2387/53 “περί Υπουργείου Εθνικής Αμύνης κλπ.” (ΦΕΚ 108 Α/53). β)Τον Νόμ. 87/1945 “περί υποχρεωτικού εφοδιασμού δια δελτίων ταύτότητος” (ΦΕΚ 9 Α/45). γ)Την ανάγκην αναθεωρήσεως και εκσυγχρονισμού των περί αποδεικτικών ταυτότητος ισχυουσών διατάξεων, αποφασίζομεν: Καθορίζομεν τα των αποδεικτικών ταυτότητος του Στρατιωτικού και Πολιτικού προσωπικού του Β.Ν., ως ακολούθως: Αξιωματικοί-Αρχικελευσταί Άρθρ.1.-1.Το αποδεικτικόν ταυτότητος των εν ενεργεία Αξιωματικών και Αρχικελευστών του Β.Ν. καθορίζεται ως το συνημμένον υπόδειγμα “Αποδεικτικόν ταύτότητος” και είναι πενταετούς ισχύος. 2.Το εν λόγω αποδεικτικόν ταύτότητος θα κατασκευάζηται εκ χάρτου (καρτέλλας τύπου ΟΡΑΛΙΝ), διαστάσεων μήκους 0,108 μ. και πλάτους 0,066 μ. χρώματος ανοικτού κυανού, και θα επενδύεται δια ζελατίνης. Επί του χάρτου τούτου (καρτέλλας), εκτός των αναγραφομένων στοιχείων θα απεικονίζεται δι΄ υδατογραφήσεως η άγκυρα του Β.Ν. μετά στέμματος. 3.Η έκδοσις αποδεικτικού ταυτότητος αιτείται δι΄ αναφοράς του ενδιαφερομένου ιεραρχικώς υποβαλλομένης εις ΓΕΝ. Την αναφοράν δέον απαραιτήτως να συνοδεύη σημείωμα ως το συνημμένον υπόδειγμα δεόντως συμπεπληρωμένον κατά τας οδηγίας αυτού, ως και δύο φωτογραφίαι επί λείου και του λεπτοτέρου χάρτου, διαστάσεων 3Χ3, προσθίας όψεως, άνευ πηληκίου, εν στολή θερινή υπ΄ αριθ. 8. Επί του οπισθίου μέρους αμφοτέρων των φωτογραφιών θα αναγράφεται ευκρινώς το ονοματεπώνυμον του εικονιζομένου, ελεγχομένων πάντων των στοιχείων τούτων αυστηρώς υπό της Προϊσταμένης Αρχής. 4.Το ΓΕΝ μετά έλεγχον απάντων των στοιχείων του αιτούντος, εκδίδει και αποστέλλει τα αποδεικτικά ταύτα προς επίδοσιν εις τους ενδιαφερομένους μερίμνη των υπηρεσιών των, υποχρεουμένων να επιστρέψωσι ευθύς αμέσως τα εις χείρας αυτών παλαιά αποδεικτικά ταυτότητος, άτινα αποστέλλονται εις ΓΕΝ προς καταστροφήν. Σελ. 287 Δελτία Ταυτότητος Π. Ναυτικού 37.Δ.δ.1-2 5.Παρά ΓΕΝ τηρείται λεύκωμα εις ο καταχωρείται ο αύξων αριθμός εκάστου αποδεικτικού, το ονοματεπώνυμον και η χρονολογία εκδόσεως αυτού. Παραπλεύρως των ως άνω στοιχείων επικολλάται η μία των φωτογραφιών του δικαιούχου προς ένδειξιν. Η εις τα λευκώματα ταύτα καταχώρησις γίνεται κατά Κλάδους και βαθμούς. 6.Τα εν λόγω αποδεικτικά υπογράφονται υπό του εκάστοτε Διευθυντού Προσωπικού ΓΕΝ και εν συνεχεία σφραγίζονται εις την φωτογραφίαν και την υπογραφήν υπό ειδικής προς τούτο σφραγίδος, ήτις έχει μεν τον αυτόν τύπον προς την επίσημον σφραγίδα του ΓΕΝ, αλλά διάμετρον 0,025 μ. Μετά ταύτα αποστέλλονται εις την αρμοδίαν υπηρεσίαν του Β.Ν. προς επένδυσιν αυτού δια ζελατίνης, επανέρχονται δε πάλιν εις ΓΕΝ, ινα μερίμνη τούτου αποσταλώσιν εις τας Ναυτικάς Υπηρεσίας και τα Β. Πλοία προς διανομήν εις τους δικαιούχους. 7.Κατά τον αυτόν ως άνω τρόπον εφοδιάζονται δι΄ αποδεικτικών ταυτότητος και οι νεοκατατασσόμενοι ή προβιβαζόμενοι ή οι δι΄ οιονδήποτε λόγον απομακρυνθέντες προσκαίρως της ενεργού υπηρεσίας και επανελθόντες εις ταύτην Αξιωματικοί και Αρχικελευσταί. 8.Τα μέχρι της εκδόσεως της παρούσης εκδοθέντα αποδεικτικά ταυτότητος των Αξιωματικών και Αρχικελευστών παραμένουσιν εν ισχύϊ μέχρι της 31.12.1965, ότε και άρχεται η εφαρμογή του παρόντος άρθρου. Υπαξιωματικοί Μόνιμοι Άρθρ.2.-1.Το αποδεικτικόν ταύτότητος των μονίμων Υπαξιωματικών Β.Ν. πενταετούς διαρκείας χρώματος υποκιτρίνου, είναι όμοιος προς το των Αξιωματικών, εφοδιάζονται δε δι΄ αυτού οι ενδιαφερόμενοι εκ του ΑΝΕ, εφαρμοζομένης κατά τα λοιπά της σχετικής διαδικασίας των Αξιωματικών. Ως τόπος εκδόσεως τούτων θα αναγράφεται η έδρα του Αρχηγείου Ναυτικής Εκπαιδεύσεως, θα υπογράφωνται δε υπό του εκάστοτε Αρχιεπιστολέως ΑΝΕ. Υπαξιωματικοί στρατεύσιμοι και ναυτοδίοποι Άρθρ.3.-1.Το αποδεικτικόν ταυτότητος των στρατευσίμων Υπαξιωματικών και απάντων των Ναυτοδιόπων, είναι ως το συνημμένον υπόδειγμα, θέλει δε τεθή εις εφαρμογήν από 1/1/1965. 2.Τούτο αποτελείται εξ απλού χαρτονίου (καρτέλλας) τύπου MANILLA χρώματος πρασίνου μήκους 0,268 και πλάτους 0,12 μ. αναδιπλούμενον  Σελ. 288 δις. Εις την καρτέλλαν ταύτην αναγράφονται άπαντα τα στοιχεία του κατόχου, αι καταβολαί των μηνιαίων αποδοχών αυτού, ο χορηγούμενος ιματισμός, ως και αι σχετικαί οδηγίαι περί της χρησιμοποιήσεως του αποδεικτικού ταυτότητος. Επί της καρτέλλας επικολλάται φωτογραφία του δικαιούχου διαστάσεων 3Χ4 εκ., εν η απεικονίζεται η κεφαλή ασκεπής και τα διακριτικά του βαθμού του δικαιούχου. 3.Τα ως άνω αποδεικτικά ταυτότητος χορηγούνται εις τους κατατασσομένους, υπό του Αρχηγείου Ναυτικής Εκπαιδεύσεως, υπογραφόμενα υπό του οικείου Διοικητού του Κέντρου κατατάξεως, αφού τεθούν ταύτα εντός θήκης εκ ζελατίνης. Μαθηταί Παραγωγικών Σχολών Άρθρ.4.-1.Το αποδεικτ. ταυτότητος των μαθητών της ΣΝΔ (ΝΔ και ΔΣΟ) είναι ως το των Αξιωματικών εφοδιάζονται δε δια τούτου μερίμνη της ΣΝΔ υπογραφόμενα υπό του Διοικητού ταύτης. 2.Το αποδεικτικόν ταυτότητος των μαθητών των λοιπών παραγωγικών Σχολών Β.Ν. είναι ως των Ναυτοδιόπων εκδίδεται δε υπό της οικείας Σχολής, υπογραφόμενον υπό του Διοικητού ταύτης. 37.Δ.δ.2 Δελτία Ταυτότητος Π. Ναυτικού Πολιτικόν Προσωπικόν Άρθρ.5.-1.Το αποδεικτικόν ταυτότητος του μονίμου Πολιτικού προσωπικού του ΒΝ είναι του αυτού τύπου με το των Αξιωματικών με τας εξής διαφοράς: α)Εις την προσθίαν όψιν της καρτέλλας και μετά τον τίτλον “ΓΕΝΙΚΟΝ ΕΠΙΤΕΛΕΙΟΝ ΝΑ ΥΤΙΚΟΥ” αναγράφονται αι λέξεις “ΤΑ ΥΤΟΤΗΣ ΜΟΝΙΜΟΥ ΔΗΜΟΣΙΟΥ ΥΠΑΛΛΗΛΟΥ”. β)Η οπισθία όψις έχει ως ακολούθως: ΙΣΧΥΕΙ ΕΩΣ: ΟΔΗΓΙΑΙ 1.Τυχόν απώλεια αναφέρεται υπό του κατόχου αμέσως εις ΓΕΝ ιεραρχικώς. 2.Ο ευρών παρακαλείται να παραδώση την παρούσαν ταυτότητα εις την πλησιεστέραν Στρατιωτικήν ή Αστυνομικήν Αρχήν. γ)Το χρώμα της καρτέλλας είναι λευκόν, και κατασκευάζεται εκ χάρτου τύπου BRISTOL, 2.Ο εφοδιασμός τούτων δια του αποδεικτικού ταυτότητος ενεργείται παρά του ΓΕΝ, κατά την αυτήν διαδικασίαν ως και επί Αξιωματικών τηρουμένου και δια τούτους αναλόγου λευκώματος. 3.Η διάρκεια τούτων θα είναι πενταετής. Τα το πρώτον εκδοθησόμενα αποδεικτικά ταύτότητος, θα διαρκέσουν μέχρι της 31.12.1965. “4.Το αποδεικτικό ταυτότητας του προσωπικού με σχέση εργασίας ιδιωτικού Δικαίου που έχει κριθεί κατάλληλο για συνέχιση της παροχής υπηρεσιών του στο Π.Ν. είναι του ιδίου τύπου και εμφανίσεως με το των Μονίμων Πολιτικών Υπαλλήλων με τις εξής διαφορές: α.Θα έχει κίτρινο χρώμα. β.Θα φέρει την ένδειξη “ΤΑ ΥΤΟΤΗΤΑ ΠΡΟΣΩΠΙΚΟΥ ΣΧΕΣΕΩΣ ΕΡΓ. ΙΔΙΩΤΙΚΟΥ ΔΙΚΑΙΟΥ”. γ.Αντί Κλάδου και βαθμού θ΄ αναγράφονται η ειδικότητα και η Υπηρεσία στην οποίαν απασχολείται ο κάτοχος. δ.Η διάρκεια της ισχύος θα είναι 2 χρόνια και μπορεί ν΄ ανανεώνεται για το ίδιο χρονικό διάστημα εφ΄ όσον διαρκεί η σύμβαση 5.Το προσωπικό με σχέση εργασίας ιδιωτικού δικαίου που προσλαμβάνεται δοκιμαστικά για ένα χρόνο θα χρησιμοποιεί το αποδεικτικό ταυτότητας που αναγράφεται στο Ευρετήριο Εντύπων Π.Ν. έντυπο Ε.31α για το χρόνο αυτό”. Οι παρ. 4 και 5 αντικαταστάθηκαν ως άνω από την 129/44/82/12 Οκτ. -15 Δεκ. 1982 (ΦΕΚ Β΄ 1024) απ. Υπ. Εθν. Άμυνας. Ειδικά Αποδεικτικά Ταυτότητος Άρθρ.6.-1.Πλην των ως άνω αναφερομένων αποδεικτικών ταυτότητος, υφίστανται και αι κατωτέρω αναφερόμεναι τρείς ειδικαί περιπτώσεις: Α΄.Αποδεικτικά ταυτότητος προσωπικού ασφαλείας (Ε. 31). Τα αποδεικτικά ταύτα χορηγούνται εις ωρισμένους άνδρας του ΒΝ αποκλειστικώς υπό ΓΕΝ (ΑΚΒ/Β3-ΙΙΙ), ως το συνημμένον υπόδειγμα, επί πλέον του κανονισμού αυτών αποδεικτικού και θεωρούνται ως απολύτως προσωπικά. Β΄.Αποδεικτικά ταυτότητος προσωπικού Ν/Α (Ε. 31δ). Ταύτα εκδιδομένα υπό των Διευθυντών Ν/Α, χορηγούνται υπό του ΓΕΝ (ΑΚΒ/Β3-Ι), όπερ αριθμεί αυτά αναλόγως του Συγκροτήματος, εις ο ανήκουσιν οι ναύται Ν/Α, ισχύουσι μέχρι της απολύσεως του κατόχου των, ή της τυχόν απαλλαγής του εκ των καθηκόντων του ως ανδρός της Ν/Α. Ταύτα εμφαίνονται εις το συνημμένον υπόδειγμα (Ε. 31δ). 2.Τοιαύτης ταυτότητος δικαιούνται μόνον οι ανήκοντες εις την δύναμιν της εκδούσης ταύτην διοικήσεως, εις ουδένα δε έτερον επιτρέπεται η χορήγησις τοιαύτης ταυτότητος. 3.Κατάστασις των ανδρών Ν/Α οίτινες εφωδιάσθησαν δια τοιαύτης ταυτότητος υποβάλλεται εις ΓΕΝ μετά του αριθμού της χορηγηθείσης αντιστοίχως ταυτότητος. 4.Κατά το τέλος του έτους αι ταυτότητες των απολυθέντων ή απαλλαγέντων εκ του καθηκόντων των ως Ν/Α, επιστρέφονται προς καταστροφήν εις ΓΕΝ μετά ονομαστικής καταστάσεως των ανδρών Ν/Α, οίτινες χρήζουσι τοιαύτης ταυτότητος δια το αρχόμενον έτος. 5.Βάσει των καταστάσεων τούτων αποστέλλεται εις τας οικείας υπηρεσίας ο παρ΄ αυτών αιτούμενος αριθμός εντύπων ταυτότητος (Ε. 31δ). 6.Τα αποδεικτικά ταύτα είναι απολύτως προσωπικά, επιδεικνύονται κατά την εκτέλεσιν υπηρεσίας, και απαγορεύεται πάσα ανάρμοστος χρήσις αυτών. 7.Απώλεια ταύτης αναφέρεται πάραυτα εις ΓΕΝ, καταβαλλομένης, πάσης προσπαθείας προς ανεύρεσιν ταύτης, ο δε απωλέσας τιμωρείται αυστηρώς, εφ΄ όσον δεν συντρέχει περίπτωσις ποινικής ευθύνης τούτου. Γ΄.Αποδεικτικά ειδικής ταυτότητος ανδρών διώξεως Ν/Α. Τα αποδεικτικά ταυτότητος των ανδρών διώξεως της Ν/Α είναι ως το συνημμένον υπόδειγμα, όπερ θέλει ενταχθή εις το ευρετήριον εντύπων ΒΝ αμέσως μετά την έκδοσιν της παρούσης. Ταύτα χορηγούνται εις ωρισμένους άνδρας της Ν/Α εις περίπτωσιν εκτελέσεως καθηκόντων διώξεως Ν/Α. Είναι μηνιαίας διαρκείας, δυνάμενα ν΄ ανανεωθώσιν δια θεωρήσεως του Διευθυντού της Ν. Αστυνομίας του Συγκροτήματος εις ο υπάγεται ο κάτοχος. Κατά τα λοιπά ισχύουσιν τα εν ταις ανωτέρω παραγράφοις οριζόμενα. 8.Τα τρία ως άνω ειδικά αποδεικτικά ταυτότητος είναι χρώματος ανοικτού πρασίνου εκ χάρτου ΜΑΝΙΛΛΑΣ. (Αντί για τη σελ. 289) Σελ. 289(α) Τεύχος ΣΤ93-Σελ. 29 Δελτία Ταυτότητος Π. Ναυτικού 37.Δ.δ.2 Γενικά Άρθρ.7.-1.Εντός του πρώτου 10ημέρου του μηνός Νοεμβρίου του τελευταίου έτους της ισχύος των αποδεικτικών ταυτότητος (εκάστης πενταετίας), οι Κυβερνήται ή Διοικηταί πασών των Ναυτικών Υπηρεσιών, υποβάλλωσιν εις ΓΕΝ ονομαστικόν κατάλογον πάντων των υπ΄ αυτούς Αξιωματικών, Αρχικελευστών και Μον. Πολιτικών Υπαλλήλων και εις ΑΝΕ των μονίμων Υπαξιωματικών, επισυνάπτοντες και τας φωτογραφίας αυτών. 2.Το αποδεικτικόν ταυτότητος είναι ατομικόν, απαγορευομένης αυστηρώς της μεταβιβάσεως αυτού εις έτερον πρόσωπον. Ο παραβάτης της διατάξεως ταύτης, θα τιμωρήται αυστηρώς. 3.Το αποδεικτικόν ταυτότητος δέον να τηρήται αναλλοίωτον, απαγορευομένης οιασδήποτε επ' αυτών προσθήκης, διαγραφής ή αποξέσεως. 4.Τα αποδεικτικά ταυτότητος, ων η ισχύς λήγει, δέον να επιστρέφωνται υπό των κατόχων εις τας οικείας Ναυτικάς Υπηρεσίας, προς καταστροφήν. 5.Εν περιπτώσει απωλείας του αποδεικτικού ταυτότητος ο απωλέσας δέον όπως ειδοποιή αμελλητί περί τούτου την Προϊσταμένην αυτού Αρχήν, αιτούμενος ιεραρχικώς την αντικατάστασιν του απολεσθέντος αποδεικτικού, επισυνάπτων και δύο φωτογραφίας αυτού ως ανωτέρω. 6.Οι αποστρατευόμενοι, παραιτούμενοι ή οπωσδήποτε άλλως απομακρυνόμενοι οριστικώς των τάξεων της ενεργού υπηρεσίας, οφείλουσι να επιστρέφωσι τα αποδεικτικά ταυτότητος αυτών εις την Προϊσταμένην των Αρχήν, προς περαιτέρω αποστολήν αυτών εις ΓΕΝ ή ΑΝΕ. 7.Η δολία χρησιμοποίησις του αποδεικτικού ταυτότητος συνεπάγεται την καταδίωξιν του δράστου κατά τους ισχύοντας Νόμου και την άμεσον κατάσχεσιν του αποδεικτικού υπό των αρμοδίων οργάνων και περαιτέρω προώθησιν αυτού εις ΓΕΝ. 8.Απαγορεύεται η εις άδειαν έξοδος Υπαξιωματικού και ναύτου μη εφωδιασμένου δια του αποδεικτικού ταυτότητος αυτού. 9.Τα αποδεικτικά ταυτότητος των Υπαξιωματικών ισχύουσιν ανεξαρτήτως του εάν ούτοι φέρουσι στολήν ή πολιτικήν ενδυμασίαν. 10.Εν περιπτώσει αποβιώσεως ενός εκ των άνω αναφερομένων δικαιούχων αποδεικτικού ταυτότητος, μερίμνη της υπηρεσίας αυτού, αναζητείται το αποδεικτικόν ταυτότητος του, όπερ αποστέλλεται εις την εκδούσαν αυτό Ναυτικήν Υπηρεσίαν. 11.Από της ισχύος της παρούσης καταργούνται: α)Το Β.Δ. της 26.12.1911 “περί Κανονισμού αποδεικτικών ταυτότητος των Αξιωματικών” (ΦΕΚ 356Α/1911). Σελ. 290(α) Τεύχος ΣΤ93-Σελ. 30 β)Το Β.Δ. της 8.2.1912 “περί ισχύος και δια τους Αρχικελευστάς των διατάξεων του Β.Δ. της 26.12.1911” (ΦΕΚ 51Α/1912). γ)Το Δ/μα της 24.1.1934 “περί αποδεικτικού ταυτότητος Υπαξιωματικών, ναύτων εθελοντών, ναυτών στρατευσίμων και πολιτικού προσωπικού Ν. Υπηρεσιών” (ΦΕΚ 52Α/34). Η ισχύς της παρούσης Υπουργικής Αποφάσεως άρχεται από της δημοσιεύσεώς της δια της Εφημερίδος της Κυβερνήσεως. ΣΗΜΕΙΩΜΑ ΣΤΟΙΧΕΙΑ ΔΙ΄ ΕΚΔΟΣΙΝ ΑΠΟΔΕΙΚΤΙΚΟΥ ΤΑ ΥΤΟΤΗΤΟΣ ΑΞΙΩΜΑΤΙΚΩΝ,  ΑΡΧΙΚΕΛΕΥΣΤΩΝ ΚΑΙ ΜΟΝΙΜΩΝ  ΥΠΑΞΙΩΜΑΤΙΚΩΝ  (Το παρόν μετά δύο φωτογραφιών, δέον υποβάλλεται συμπεπληρωμένον καθ΄ όλας αυτού τας ενδείξεις δι΄ άπαντας τους Αξιωματικούς, Αρχικελευστάς και Μονίμους Υπαξιωματικούς, δι΄ ους αιτείται η έκδοσις αποδεικτικού ταυτότητος).         ΕΛΛΗΝΙΚΑ ΛΑΤΙΝΙΚΑ 1.Όνομα (πλήρες) (1) ......................................  2.Επώνυμον (1) ...............................................  3.Όνομα πατρός (πλήρες) ...............................  4.Βαθμός-Κλάδος ...........................................  5.Χρονολογία γεννήσεως ................................  6.Ύψος (2) .......................................................  7.Χρώμα οφθαλμών ........................................  8.Χρώμα κόμης ...............................................  9.Ομάς αίματος ................................................  10.Αριθμός Μητρώου ......................................  ΠΑΡΑΠΟΜΠΑΙ (1)Συμπληρούται δια Κεφαλαίων Ελληνιστί και με Λατινικά Στοιχεία. (2)Εις εκατοστόμετρα. ΣΗΜΕΙΩΣΙΣ:Αι υποβληθησόμεναι φωτογραφίαι να πληρούν τους κάτωθι όρους: α)Εμφάνισις εν στολή θερινή αριθ. 8 (δι΄ αξιωματικούς) άνευ πηληκίου και κατά μέτωπον (αν φας). β)Διαστάσεις 3Χ3 εκ. γ)Εκτύπωσις επί λείου και του λεπτοτέρου χάρτου. δ)Επί του οπισθίου μέρους να αναγραφή το ονοματεπώνυμον.  (Ακολουθούσιν υποδείγματα ειδικής Ταυτότητος Ναυτικής Αστυνομίας και Ταυτότητος Στρατευσίμων Υπαξ/κών και Ν/διόπων). 37.Δ.δ.2 Δελτία Ταυτότητος Π. Ναυτικού 